Komission asetus(EY) N:o 1394/97, annettu 18 päivänä heinäkuuta 1997, ennakoitujen alueellisten viitemäärien sekä soijapapujen ja rapsin-, rypsin- ja auringonkukansiementen tuottajille maksettavien ennakoiden arvon vahvistamisesta markkinointivuodeksi 1997/98



Virallinen lehti nro L 190 , 19/07/1997 s. 0031 - 0039



KOMISSION ASETUS (EY) N:o 1394/97, annettu 18 päivänä heinäkuuta 1997, ennakoitujen alueellisten viitemäärien sekä soijapapujen ja rapsin-, rypsin- ja auringonkukansiementen tuottajille maksettavien ennakoiden arvon vahvistamisesta markkinointivuodeksi 1997/98 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna asetuksella (EY) N:o 922/97 (2), ja erityisesti sen 12 artiklan, sekä katsoo, että asetuksen (ETY) N:o 1765/92 5 artiklan 1 kohdan c alakohdassa säädetään, että komissio vahvistaa jäsenvaltion aluesuunnitelmassa määritetyn jokaisen alueen osalta arvioidun alueellisen viitemäärän vertailemalla keskenään tällä alueella tuotettujen viljojen tai öljysiementen satoja ja yhteisössä tuotettujen viljojen ja öljysiementen keskimääräisiä satoja, asetuksen (ETY) N:o 1765/92 11 artiklan 2 kohdassa tarkennetaan, että viljelijät, jotka hakevat öljysiemenistä maksettavaa korvausta, ovat oikeutettuja ennakkomaksuun, joka ei saa olla suurempi kuin 50 prosenttia ennakoidusta alueellisesta viitemäärästä, ja tässä asetuksessa säädetyt toimenpiteet ovat viljan, rasvojen ja kuivarehun yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Lyhyt selvitys asetuksen (ETY) N:o 1765/92 5 artiklan 3 kohdassa vaadittavasta ennakoitujen alueellisten viitemäärien laskennasta on liitteessä I. 2. Ennakoidut alueelliset viitemäärät markkinointivuodeksi 1997/98 määritellään liitteessä II. 2 artikla Asetuksen (ETY) N:o 1765/92 11 artiklan 2 kohdan säännösten nojalla öljysiemenkasvien tuottajille markkinointivuonna 1997/98 maksettavien ennakkojen arvo on 50 prosenttia liitteessä II määritellystä asianmukaisen suuruisesta ennakoidusta alueellisesta viitemäärästä. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 133, 24.5.1997, s. 1 LIITE I Lyhyt selvitys ennakoitujen alueellisten viitemäärien laskennasta öljysiementen tuottajille markkinointivuonna 1997/98 Ennakoidut alueelliset viitemäärät on laskettu asetuksen (ETY) N:o 1765/92 5 artiklan 1 kohdan c alakohdassa olevien säädösten mukaisesti. Näiden määrien laskemisessa komissio on ottanut huomioon jäsenvaltioiden mainitun asetuksen 3 artiklan 2 kohdan mukaisesti antamat tiedot ja niiden 5 artiklan 1 kohdan c alakohdan nojalla tekemän valinnan viljojen tai öljysiementen satojen pitämisestä vertailukohtana. Arvioidut alueelliset viitehinnat markkinointivuodeksi 1997/98 määritellään liitteessä II. LIITE II >TAULUKON PAIKKA>